Številka: 478-283/2019

Datum: 12. 9. 2019

**MESTNI SVET**

**MESTNE OBČINE PTUJ**

**ZADEVA:**

**NASLOV:**

**PRIPRAVIL:**

**PRAVNA**

**PODLAGA:**

**POROČEVALEC:**

**PRISTOJNO**

**DELOVNO TELO:**

**PREDLOG**

**SKLEPA:**

Predlog za obravnavo na 9. redni seji Mestnega sveta Mestne občine Ptuj

**Predlog Sklepa o prodaji nepremičnine katastrska občina 392 Krčevina pri Ptuju parcela 332/9**

Oddelek za gospodarske dejavnosti

Nina Majcen Ogrizek, višja svetovalka

23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19)

Andrej Trunk, vodja Oddelka za gospodarske dejavnosti

Nina Majcen Ogrizek, višja svetovalka na Oddelku za gospodarske dejavnosti

Odbor za gospodarstvo, Odbor za okolje in prostor ter gospodarsko infrastrukturo, Odbor za finance

Mestni svet Mestne občine Ptuj sprejme predlog Sklepa o prodaji nepremičnine katastrska občina katastrska občina 392 Krčevina pri Ptuju parcela 332/9 v predloženem besedilu.

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo
* Sklep Mestnega sveta Mestne občine Ptuj št. 478-193/2016 z dne 18.7.2016

PREDLOG

september 2019

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ septembra 2019, na predlog županje sprejel naslednji

**S K L E P**

Proda se nepremičnina katastrska občina 392 Krčevina pri Ptuju parcela 332/9 (ID 5002895), v površini 576 m2.

Izhodiščna vrednost nepremičnine znaša 24.192,00 EUR. V vrednosti ni zajet davek na dodano vrednost.

**3.**

Prodaja navedene nepremičnine se v skladu s 50. členom Zakona o stvarnem premoženju države in samoupravnih lokalnih skupnosti opravi po metodi javne dražbe.

**4.**

S sprejetjem tega sklepa preneha veljati Sklep Mestnega sveta Mestne občine Ptuj, št. 478-193/2016 z dne 18. 7. 2016.

**5.**

Ta sklep prične veljati z dnem sprejema na Mestnem svetu Mestne občine Ptuj.

Številka: 478-283/2019

Datum:

O b r a z l o ž i t e v :

**a.) Pravna podlaga:**

Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) po metodi javne dražbe. Navedena nepremičnina se bo prodala na podlagi Načrta ravnanja z nepremičnim premoženjem Mestne občine Ptuj za leto 2019. Gradivo je predhodno obravnavala Komisija za ravnanje s stvarnim premoženjem Mestne občine Ptuj.

**b.) Predmet in obseg stvarnega premoženja:**

* Nepremičnina v katastrski občini 392 Krčevina pri Ptuju parcela 332/9, v izmeri 576 m2.

****

* Komunalna infrastruktura:

\* elektrovod (rdeča barva), komunikacije (zelena barva), plinovod (rumena barva), vodovod (modra barva) in kanalizacija (roza barva)

\* dostop po gramozirani cesti na parc. št. 332/13 k.o. Krčevina pri Ptuju



* Nepremičnina se nahaja v območju stavbnih zemljišč, in sicer v območju stanovanjskih površin; EUP: PA16
* Prostorski izvedbeni akt: sprejet OPN
* Parcela se nahaja v območju varstva kulturne dediščine z oznako EŠD:9155 Arheološko območje na levem bregu reke Drave, ki je zavarovano z Odlokom o razglasitvi nepremičnin kulturnih in zgodovinskih spomenikov na območju občine Ptuj (Uradni vestnik občin Ormož in Ptuj, št. 35/89, Uradni vestnik Mestne občine Ptuj, št. 1/08, 7/09, 9/10, 12/10).
* Nepremičnina bo prodana po načelu videno kupljeno. Kupec bo s sklenitvijo pogodbe izrecno potrdil, da je seznanjen z dejanskim in pravnim stanjem predmetne nepremičnine, zato iz tega naslova zoper prodajalko ne bo mogel uveljavljati nobenih zahtevkov.

**c.) Pravni pregled stanja stvarnega premoženja:**

Pri navedeni nepremičnini je na dan vpogleda v zemljiško knjigo (10.9.2019) kot lastnica vknjižena Mestna občina Ptuj, Mestni trg 1, Ptuj.

Pri predmetni nepremičnini ni vpisana nobena pravica ali pravno dejstvo, ki omejuje lastninsko pravico na nepremičnini.

Mestni svet Mestne občine Ptuj je v zvezi s prodajo predmetne nepremičnine na 20. seji v letu 2016 že sprejel Sklep št. 478-193/2016 z dne 18.7.2016. S predmetnim sklepom se je potrdila prodaja nepremičnin katastrska občina 392 Krčevina pri Ptuju parcele 332/5, 335/8, 332/9 in 332/10, kot celote, po vrednosti 124.510,00 EUR (54,30 EUR/m2). Čeprav sta bili v postopku prodaje izvedeni dve javni dražbi in namera o neposredni prodaji navedenih nepremičnin po znižani izhodiščni vrednosti (89.959,00 EUR), prodaja ni bila uspešna.

**č.) Ocenitev stvarnega premoženja:**

Iz cenilnega poročila, ki ga izdelala družba GIM OV d.o.o., Gregorčičeva ulica 11, 2000 Maribor, izhaja, da znaša vrednost nepremičnine 24.192,00 EUR (42,00 EUR/m2).

**d.) Stroški pravnega posla:**

Kupec prevzame stroške davka na dodano vrednost, stroške notarskih storitev, stroške izdelanega cenilnega poročila ter stroške vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Nuška GAJŠEK,

Nina M. Ogrizek županja Mestne občine Ptuj